ભાઈ શ્રી એ. આર. ભટ્ટ સાહેબ, આ પહેલા પણ અન્ય ચર્ચામાં આપને જણાવ્યું હતું કે અહિં સૌના માટે નિયમો સરખા જ છે. પ્રબંધકોની એવી બંધારણીય કોઈ ફરજ નથી કે અહિં લખવામાં આવેલું બધું જ લખાણ તેમણે ચકાસવું અને સત્યાર્થતા સાબિત કરવી. જ્યારે કોઈ માહિતી તેમના ધ્યાને ચડે, જે તેમને વ્યક્તિગત રીતે સંશયાત્મક જણાય ત્યારે તે ફક્ત એક વિકિપીડિયનની રૂએ સંદર્ભ આપવાનું જણાવે છે (જેમ મેં તમને ચર્ચા:અબડાસામાં ઘોરાડ વિષે તમે લખેલા એક વાક્ય માટે જણાવ્યું હતું તેમ). તમે આડકતરી રીતે સિંહ વિષેની માહિતીમાં રહેલા હકીકતદોષ તરફ જે ધ્યાન દોર્યું તે બદલ હું આપનો આભારી છું અને તે કારણે મેં એ માહિતી સુધારી છે, ચકાસી લેશો, અને જો હજુ કોઈ હકીકતદોષ જણાય તો સીધેસીધું જણાવશો તો હું સુધારી દઈશ. આ માહિતીદોષ તરફ ધ્યાન દોરવા બદલ ફરી એક વખત આપનો આભાર.--ધવલચર્ચા/યોગદાન ૦૩:૦૨, ૨૨ જૂન ૨૦૧૫ (IST)